Ministru kabineta noteikumu projekta „Grozījums Ministru kabineta 2014. gada 1.jūlija noteikumos Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2014. gada 1.jūlija noteikumos Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi”” (turpmāk – noteikumu projekts) sagatavots saskaņā ar Ciltsdarba un dzīvnieku audzēšanas likuma 7. panta otrās daļas 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 1.jūlija noteikumos Nr.361 „Liellopu, cūku, aitu, kazu un zirgu ciltsgrāmatas kārtošanas noteikumi” (turpmāk – noteikumi) noteikts, ka Latvijā ievestu liellopu ciltsgrāmatas galvenajā daļā var ierakstīt tad, ja tam ir šķirnei atbilstoša izcelsme trijās paaudzēs, bet pārējos dzīvniekus – ja tiem ir šķirnei atbilstoša izcelsme četrās paaudzēs.  Latvijā liellopiem izcelsme tiek reģistrēta Lauksaimniecības datu centra uzturētajā dzīvnieku reģistrā. Tā kā ciltsgrāmatas mērķis savukārt ir apkopot datus vienīgi par augstvērtīgiem šķirnes dzīvniekiem, ciltsgrāmatas galvenajā daļā ir ierakstāmi tikai tīršķirnes vaislas dzīvnieki, ko arī nosaka ES normatīvie akti (Padomes 2009.gada 30.novembra Direktīva 2009/157/EK par liellopu sugu tīršķirnes vaisliniekiem; turpmāk – Direktīva 2009/157/EK). Lai šķirnes lauksaimniecības dzīvnieku audzētāju organizācija (turpmāk – organizācija) varētu konstatēt, kurš Latvijā izaudzēts liellops ir tīršķirnes, nepieciešams izvērtēt dzīvnieka izcelsmi vismaz četrās paaudzēs, jo dzīvnieku reģistrā šķirnes apzīmējums tiek piešķirts arī tiem liellopiem, kam nav vienas šķirnes izcelsme četrās paaudzēs. Nepieciešamību izvērtēt četras izcelsmes paaudzes vietējiem dzīvniekiem atbalsta arī organizācijas, jo to pamatfunkcija ir ciltsdarba programmu veiksmīga īstenošana un šķirņu kvalitātes uzlabošana.  Ierakstot ievestos liellopus ciltsgrāmatās, organizācijas ņem vērā ievestā liellopa izcelsmes sertifikātā norādītos datus, tostarp par liellopa priekštečiem trijās paaudzēs. Tomēr pašlaik no ārvalstīm ievesto liellopu izcelsmes sertifikātos ne vienmēr ir norādīti liellopu priekšteči trijās paaudzēs, jo Komisijas 2005. gada 17. maija Lēmumā 2005/379/EK par ģenealoģijas sertifikātiem un datiem par tīršķirnes vaislas liellopiem, to spermu, olšūnām un embrijiem noteikts, ka izcelsmes sertifikātā ir jānorāda dzīvnieka izcelsme divās paaudzēs. Tāpēc pašlaik organizācijas daļai ievesto liellopu var izvērtēt to izcelsmi tikai divās paaudzēs, nevis trijās, kā to prasa noteikumi.  Tomēr izcelsmes trūkums četrās paaudzēs izcelsmes sertifikātā nenozīmē, ka ievestā liellopa izcelsme nav atbilstoša šķirnei. Saskaņā ar Direktīvu 2009/157/EK organizācija izcelsmes sertifikātu izsniedz tīršķirnes dzīvniekiem. Tā kā minētā organizācija ir attiecīgajā dalībvalstī (no kuras liellops tiek ievests Latvijā) darbam ar attiecīgo šķirni oficiāli atzīta organizācija, tā ir arī atbildīga par Eiropā pieņemto tiesību aktu prasību ievērošanu un nav pamata uzskatīt, ka ievestā tīršķirnes dzīvnieka izcelsme nav atbilstoša šķirnei. Turklāt Latvijā strādājoša organizācija, ierakstot liellopus ciltsgrāmatas galvenajā daļā, ņem vērā arī citus liellopa izcelsmes nosacījumus, piemēram, to, vai tā vecāki un vecvecāki ir ierakstīti ciltsgrāmatas galvenajā daļā.  Lai kvalitatīvi un pārējām noteikumu prasībām atbilstoši ievestie liellopi tomēr tiktu uzņemti ciltsgrāmatas galvenajā daļā, noteikumu projekts paredz atvieglot spēkā esošo regulējumu, nosakot, ka turpmāk ievestos liellopus varēs ierakstīt ciltsgrāmatas galvenajā daļā, ja to izcelsme ir zināma divās paaudzēs, bet ievesto liellopu pēcnācējus ciltsgrāmatā varēs ierakstīt tad, ja to izcelsme ir zināma trijās paaudzēs.  Dažādu prasību noteikšana dažādiem dzīvniekiem (ievestajiem un vietējiem) nebūtu jāuzskata par nevienlīdzīgu attieksmi pret to īpašniekiem. Vietējo dzīvnieku par tīršķirnes dzīvnieku atzīst Latvijā strādājoša organizācija, ierakstot dzīvnieku ciltsgrāmatas galvenajā daļā. Ievesto dzīvnieku par tīršķirnes dzīvnieku atzīst tās dalībvalsts organizācija, no kuras dzīvnieku ieved, izvērtējot tā izcelsmi un izsniedzot tam izcelsmes sertifikātu ar norādēm par tā vecāku un vecvecāku ierakstīšanu ciltsgrāmatas galvenajā daļā.  Grozījums noteikumu projektā attiecībā uz liellopu ierakstīšanu ciltsgrāmatas galvenajā daļā izdarīts atbilstoši prasībām, kas noteiktas ar Komisijas 2007. gada 29. maija Lēmumu 2007/371/EK, ar ko groza Lēmumus 84/247/EEK un 84/419/EEK par liellopu šķirņu ciltsgrāmatām. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības dzīvnieku īpašnieki un turētāji, kas vēlas ierakstīt liellopus ciltsgrāmatā, bet precīzs personu skaits nav zināms, jo šāda informācija netiek apkopota.  Šķirnes liellopu audzētāju organizācijas, kas kārto liellopu ciltsgrāmatu, – kopā četras organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Komisijas 2007. gada 29. maija Lēmums 2007/371/EK, ar ko groza Lēmumus 84/247/EEK un 84/419/EEK par liellopu šķirņu ciltsgrāmatām, – lēmuma 2. pantā ietvertā 1. panta 1. punkta “c” apakšpunkta norma pilnībā pārņemta ar noteikumu projektu. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| 1.tabula  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas 2007.gada 29.maija Lēmums 2007/371/EK, ar ko groza Lēmumus 84/247/EEK un 84/419/EEK par liellopu šķirņu ciltsgrāmatām. | | | |
|  | | | | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Lēmuma 2007/371/EK 2.pantā ietvertā 1.panta 1.punkta “c” apakšpunkts | | | Projekta 13.1.2.apakšpunkts | Pārņemts pilnībā. | Neparedz stingrākas prasības. |
| Komisijas Lēmuma 2007/371/EK 2.pantā ietvertā 1.panta 1.punkta “a” apakšpunkts | | | Ministru kabineta 2014. gada 1.jūlija noteikumu Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi” II daļas 13.1.1.apakšpunkts | Pārņemts pilnībā. | Neparedz stingrākas prasības. |
| Komisijas Lēmuma 2007/371/EK 2.pantā ietvertā 1.panta 1.punkta “b” apakšpunkts | | | Ministru kabineta 2014.gada 15.jūlija noteikumu Nr. 393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” 10.3.apakšpunkts un 41.punkts | Pārņemts pilnībā. | Neparedz stingrākas prasības. |
| Komisijas Lēmuma 2007/371/EK 2.pantā ietvertā 1.panta 2.punkta pirmā rindkopā | | | Ministru kabineta 2014. gada 1.jūlija noteikumu Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi” 13.1.1.apakšpunkts | Pārņemts pilnībā. | Neparedz stingrākas prasības. |
| Komisijas Lēmuma 2007/371/EK 2.pantā ietvertā 1.panta 2.punkta otrā rindkopa | | | Ministru kabineta 2011.gada 21.jūnija noteikumu Nr.475 „Lauksaimniecības dzīvnieku šķirnes apstiprināšanas un reģistrācijas kārtība” 10.2.1. un 10.2.2.apakšpunkts. | Pārņemts pilnībā. | Neparedz stingrākas prasības. |
| Komisijas Lēmuma 2007/371/EK 2.pantā ietvertā 1.panta 3.punkts | | | Ministru kabineta 2014. gada 1.jūlija noteikumu Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi” 13.1.1.apakšpunkts. | Pārņemts pilnībā. | Neparedz stingrākas prasības. |
| Komisijas Lēmuma 2007/371/EK 3.un 4.pants | | | – | Nav nepieciešams pārņemt. | - |
| Komisijas Lēmuma 2007/371/EK pielikums | | | 2011.gada 12.jūlija Ministru kabineta noteikumu Nr.567 “Noteikumi par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību” 6.1., 6.2., 6.3., 6.4., 6.6. un 6.7. apakšpunkts. | Pārņemts pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | |
| Cita informācija | | | Nav. | | |

|  |  |  |  |
| --- | --- | --- | --- |
| 2.tabula  Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | |
|  | | | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots tīmekļa vietnē www.zm.gov.lv.  Noteikumu projekts saskaņošanai elektroniski tika nosūtīts Lauksaimnieku organizāciju sadarbības padomei, Zemnieku saeimai un šķirnes liellopu audzētāju organizācijām. |
| 2. | Sabiedrības līdzdalība projekta izstrādē | Atzinums par noteikumu projektu tika saņemts no Lauksaimnieku organizāciju sadarbības padomes. |
| 3. | Sabiedrības līdzdalības rezultāti | Lauksaimnieku organizāciju sadarbības padome projekta tālāku virzību atbalsta bez iebildēm. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Šķirnes liellopu audzētāju organizācijas, Lauksaimniecības datu centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs Jānis Dūklavs

09.12.2016. 12:22

1570

L.Ozoliņa

67027422,

[Ligija.Ozolina@zm.gov.lv](mailto:Ligija.Ozolina@zm.gov.lv)